מרדכי וייס (קצין)

מרדכי (מורדי) וייס (נולד בשנת 1982) הוא קצין בצה"ל בדרגת אלוף-משנה, המשמש קצין אג"ם של פיקוד הצפון. קודם לכן שימש מפקד חטיבת אפרים, מפקד גדוד גפן ומפקד גדוד 101.

ביוגרפיה 
וייס למד במכינה קדם-צבאית בני דוד בעלי במחזור י"ג. התגייס לצה"ל בשנת 2002, התנדב לצנחנים והתקבל לסיירת צנחנים. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה, והשתתף בלחימה כנגד הטרור הפלסטיני באינתיפאדה השנייה ובמלחמת לבנון השנייה. לאחר מכן מונה למפקד פלוגת מסלול. בהמשך שימש כמפקד פלוגה מבצעית בגדוד 101. לאחר מכן עבר לסיירת מטכ"ל שם מונה למפקד פלגת ההכשרות ביחידה. בהמשך חזר לחטיבת הצנחנים ומונה למפקד מחזור בבא"ח צנחנים.

ב-12 ביולי 2018 הועלה לדרגת סא"ל ומונה למפקד גדוד 101, ושימש בתפקיד עד 28 ביולי 2020. לאחר מכן מונה למפקד גדוד גפן בין השנים 2020–2021. ב-10 באוגוסט 2021 הועלה לדרגת אל"ם ומונה למפקד חטיבת אפרים, תפקיד בו שירת עד 19 ביולי 2023. ב-25 ביולי 2023 מונה לקצין אג"ם של פיקוד הצפון.

חיים אישיים 
וייס מתגורר בעלי, נשוי ואב לשמונה. בעל תואר ראשון במדעי המדינה וצבא וביטחון מאוניברסיטת חיפה.

קישורים חיצוניים

הערות שוליים 

לוחמי סיירת מטכ"ל
מפקדי גדודים בחטיבת הצנחנים
מפקדי גדוד גפן
מפקדי חטיבת אפרים
קציני אג"ם של פיקוד הצפון
אלופי-משנה בצה"ל
בוגרי מכינה קדם-צבאית בני דוד
בוגרי אוניברסיטת חיפה
עלי: אישים
ישראלים שנולדו ב-1982